**KLAIPĖDOS MIESTO NEVYRIAUSYBINIŲ ORGANIZACIJŲ TARYBOS POSĖDŽIO PROTOKOLAS**

2022-11-14 Nr. TAR1-192

Klaipėda

Posėdis įvyko (nuotoliniu būdu naudojantis „Microsoft Teams“ programa): 2022-11-11.

Posėdžio pirmininkas Jaroslav Dvorak.

Posėdžio sekretorė Jurgita Šekštėnienė.

Dalyvauja: Jurgita Drąsutytė Klaipėdos miesto savivaldybės administracijos Sveikatos apsaugos skyriaus vyriausioji specialistė, Saulius Liekis asociacijos „Mano miestas Klaipėda“ narys; Arūnas Andziulis Klaipėdos miesto savivaldybės tarybos Miesto ūkio ir aplinkosaugos komiteto narys; Agnė Zabrynaitė asociacijos „Apskritasis stalas“ narė, Asta Česnauskienė, Klaipėdos miesto savivaldybės administracijos Strateginio planavimo skyriaus vyriausioji specialistė, Ginta Stončiuvienė, VšĮ „Ori senatvė“ socialinė darbuotoja-koordinatorė, Klaipėdos bendruomenių asociacijos vadovas Renaldas Kulikauskas, Klaipėdos miesto savivaldybės tarybos Miesto plėtros ir strateginio planavimo komiteto narys Vidmantas Plečkaitis, asociacijos Vitės bendruomenės pirmininkas Tomas Meškinis, Klaipėdos miesto savivaldybės tarybos Kultūros, švietimo ir sporto komiteto pirmininkė Laima Juknienė.

DARBOTVARKĖ:

1. Klaipėdos m. tarybos sprendimų projektų aktualiais NVO klausimais peržiūra.
2. Kiti klausimai.

1. SVARSTYTA. Klaipėdos m. tarybos sprendimų projektų aktualiais NVO klausimais peržiūra.

Pirmininkas pasisveikino ir pradėjo posėdį Nevyriausybinių organizacijų tarybos - (toliau NVO). Pirmininkas pasidalino TOP-10: Pajamų mokesčio dalies apskaičiuotos gavėjams už 2020-2021 m. mokestinį laikotarpį. Informacija pasidalino ekrane, kad visi NVO tarybos galėtų matyti daugiausia pajamų mokesčių surinkusių įstaigų dešimtuką. Taip pat pasidžiaugė, kad sumos yra įspūdingos.

V. Plečkaitis sako, kad labai smagu girdėti ir matyti, kad tokios įstaigos surenka tokius nemažus pinigus tai tik parodo, kad žmonėms rūpi visi ne tik žmonės bet ir gyvūnai. Vyko diskusija.

Pirmininkas paminėjo, kad Lietuvos Respublikos Neįgaliųjų socialinės integracijos įstatymo Nr. I-2044 pateiktas pakeitimo įstatymas.

* **Lengvai suprantama kalba** – paprasta ir aiškiai struktūrizuota kalba, įskaitant simbolius ir ženklus, kuria pateikiama informacija visuomenės atstovams, tarp jų skaitymo, suvokimo problemų, intelekto negalią turintiems asmenims, taip pat vaikams ir senyvo amžiaus asmenims.

Pirmininkas pasakoja kad, Socialinės apsaugos ir darbo ministrės patarėja Lauryna Filatovaitė teigė, kad naujausioje Neįgaliųjų socialinės integracijos įstatymo redakcijoje (jau pateiktoje svarstyti Seime) tikimasi įtvirtinti lengvai suprantamos lietuvių kalbos apibrėžimą bei prievolę **viešojo sektoriaus institucijoms** teikti informaciją asmeniui priimtiniausiu formatu.

Taip pat pirmininkas paminėjo, kad Ministerijos planuose – ir lengvai suprantamos lietuvių kalbos metodinio centro steigimas, kurio funkcija bus prieinamos informacijos rengimo praktikos vienodinimas ir pagalba viešojo sektoriaus institucijoms rengiant visiems prieinamą informaciją.

NVO nariai išsakė savo nuomones šiuo klausimu. Vyko diskusija.

NUTARTA: Kreiptis į Klaipėdos miesto savivaldybės administracijos direktorių su prašymu pradėti naudoti lengvai suprantama kalbą rengiant atsakymus Klaipėdos m. savivaldybės administracijos interesantams.

Buvo priminta, kad artėja savivaldos rinkimai. Ir priminta apie iškilusias problemas žmonėms su negalia dėl patekimo balsuoti tam skirtose balsavimo vietose, nėra žmonėms su fizine negalia patekimo į pastatus (tinkamo privažiavimo).2020 m. rugsėjo mėn. Klaipėdos m. savivaldybės direktoriaus pavaduotojas LRT konstatavo: „Klaipėdoje neįgaliesiems pritaikyta 30 rinkimų apylinkių iš 54 (55,5 proc.) A. Dobranskis tikisi, kad iki rinkimų neįgaliesiems pavyks pritaikyti dar 8 apylinkes. Vienas iš svarstomų pritaikymo būdų – šių apylinkių pastatuose balsavimą perkelti iš antro aukšto į pirmą“.

V. Plečkaitis sako, kad jo nuomone šiuo klausimu nėra jokios problemos, todėl, kad atvyksta darbuotojai į namus pas žmones su negalia ir jie gali taip atiduoti savo balsą.

S. Liekis sutinka su išsakyta nuomone tik priduria, kad gal būt dar ne visi tai žino ir prieš rinkimus reikėtų paviešinti šią informaciją viešai, kad žmonės prisimintų apie šią galimybę, o kiti galbūt sužinos kaip naujieną.

NUTARTA: Kreiptis į Klaipėdos miesto savivaldybės administracijos direktorių su prašymu prieš savivaldos rinkimus paviešinti apie balsavimo galimybės Klaipėdos m. savivaldybės teritorijoje.

R. Kulikauskas primena, kad Klaipėdos NVO tarybos susitikime pritarta teikti KMSA siūlymą naudotis Nevyriausybinių organizacijų informacijos ir paramos centro parengta xls lentele (prisegta), skirta vienodu formatu visose Lietuvos savivaldybėse apskaityti ir visuomenei pristatyti perduotas viešąsias paslaugas. Pasiūlytos formos paslaugų perdavimo ataskaita turėtų būti naudojama 2023 m. pradžioje apskaitant situaciją 2022 m. gruodžio 31 dienai ir viešai pristatyta 2023 m. kovą. Siūlo parašyti administracijos direktoriui raštą su priminimu apie informacijos viešinimą.

NUTARTA: Pritarta paruošti raštą Klaipėdos miesto savivaldybės administracijos direktoriui, dėl skirtų vienodu formatu visose Lietuvos savivaldybėse apskaityti ir visuomenei pristatyti perduotas viešąsias paslaugas. Pasiūlytos formos paslaugų perdavimo ataskaita turėtų būti naudojama 2023 m. pradžioje apskaitant situaciją 2022 m. gruodžio 31 dienai ir viešai pristatyta.

Jaroslav Dvorak pranešė, kad gavo informacijos Klaipėdos apskrities sutrikusios klausos vaikų ir jaunimo tėvų bendrija Aidas. Ši NVO skaičiuoja devynioliktus gyvenimo metus. Perspektyvoje planuojama daugiau veiklų. Šios organizacijos tikslas buvo suburti šeimas, auginančias vaikus, turinčius klausos sutrikimus. Anot NVO atstovų, dažnai tėvai nežino, kur gauti pagalbos, arba jos pačios turi juos susirasti, ir tėvai sako, kad nežinojo, kad gali gauti pagalbos. Nes pvz., ateina vaikas į pirmą klasę, bet neturi įgūdžių. NVO atstovės akcentavo, kad, norint padėti jiems, dabar yra problema dėl Bendrojo duomenų apsaugos reglamento (BDAR), nes organizacija negali gauti informacijos iš mokyklų apie vaikus turinčius klausos problemas. Dar viena problema yra ta, kad nėra statistikos, kiek gali būti vaikų su klausos sutrikimais Klaipėdos m. savivaldybėje. Kai nebuvo akcentuojami BDAR reikalavimai, tai informaciją gaudavo iš mokyklų, bet dabar – ne.

L. Juknienė primena, kad mieste yra Klaipėdos Litorinos mokykla kuri dirba su vaikais, kurie turi problemų su klausos sutrikimu. Vyko diskusija. Informacija išklausyta.

1. Kiti klausimai.

Pirmininkas paklausė ar NVO tarybos nariams tinkama data organizuoti sekantį posėdį sausio mėn.

NUTARTA: Kitas posėdis vyks 2023 m. sausio mėnesį.

Posėdžio pirmininkas Jaroslav Dvorak

Posėdžio sekretorė Jurgita Šekštėnienė